
DR 30.11.2009 91 

 
Dan saya nampak beberapa laporan yang telah diserahkan kepada beberapa 

agensi kerajaan juga menyentuh perkara yang sama, jadi saya mengharapkan agar kita 
mengambil tindakan yang cepat terhadap perkara ini. 

Seterusnya saya ingin menyentuh kepada Butiran 09230 iaitu mengenai 
Jambatan-jambatan, pertanyaan saya di sini adalah sama ada jambatan Batang Sadong 
akan dibina, kalau ia akan dibina bilakah ia akan dibina, sebab mereka yang terlibat di 
sana, rumah-rumah yang terdapat di sana telah bertanya kepada saya bilakah ia akan 
dimulakan pembinaannya.  

Akhir sekali Tuan Pengerusi, mengenai Kelas ‘F’ yang dibekukan di bawah Butiran 
040400, ramai kontraktor-kontraktor di bawah Kelas ‘F’ ini merayu sekurang-kurangnya di 
negeri sebelah timur sana dibukakan semula Kkelas ‘F’ ini. Ini kerana tidak begitu ramai 
mereka yang berada di sana dan memerlukan perniagaan melalui Kelas ‘F’ ini, saya rasa itu 
sahaja Tuan Pengerusi. Terima kasih kerana memberi peluang ini.  

Tuan Pengerusi [ Datuk Ronald Kiandee]: Yang Berhormat Bukit Gantang. 

7.22 mlm. 

Datuk Seri Ir. Mohammad Nizar Jamaluddin [Bukit Gantang]: Terima kasih 
Tuan Pengerusi, saya ingin terus kepada Butiran 80000, berkenaan dengan jalan daripada 
simpang tol Changkat Jering ke Pekan Terong dan daripada Terong ke Pantai Remis untuk 
pergi ke Pelabuhan Lumut. Bilakah kementerian mahu meluruskan jalan tersebut, oleh 
sebab ia terlalu sesak kini digunakan oleh pengguna jalan raya menghubungi dari Pulau 
Pinang terus ke Pelabuhan Lumut.  

Butiran 08500, berkenaan dengan Keselamatan Jalan, saya juga ingin 
menyatakan bahawa jalan yang baru dibina oleh kementerian yang telah pun siap hampir 
setahun yang lepas di antara Bota Kanan melalui Titi Gantung dan juga terus ke Pekan Air 
Tawar, buat masa ini sepanjang jalan itu diletakkan pembahagi jalan yang menyebabkan 
pengguna-pengguna terpaksa mengikut peraturan melalui U-turn untuk mereka pergi ke 
sekolah, ke masjid ataupun ke kedai-kedai minyak, walaupun masjid tersebut berhampiran 
dengan rumah mereka tetapi berada di sebelah jalan sana. Jadi saya mencadangkan 
supaya pembahagi jalan ini dibuatkan suatu laluan yang agak munasabah supaya mereka 
ini boleh menggunakan laluan tanpa bergerak jauh untuk membuat u-turn untuk pergi ke 
masjid ataupun ke tempat-tempat berkenaan. 

Ketiganya, saya ingin menyentuh Butiran 12200, berkenaan dengan Bangunan 
Gunasama yang diperuntukkan sejumlah RM95 juta. Saya difahamkan kerajaan telah pun 
menandatangani perjanjian pengurusan bangunan guna sama dengan tidak kurang 
daripada lima syarikat konsesi yang besar. Saya mahu tahu berapa lama kah perjanjian 
tersebut telah ditandatangani, dan bilakah ia akan tamat dan juga nilai kontrak tersebut. 
Saya difahamkan di bahagian utara sahaja termasuk negeri Sabah diberikan kepada 
syarikat konsortium dan kita pun tidak tahu apakah kriteria kementerian gunakan untuk 
memilih syarikat-syarikat konsesi dan memberikan tempoh pengurusan yang agak lama, 
difahamkan di antara sepuluh setelah ia tamat pada tahun 2012 barangkali, kemudian 
dicadangkan untuk ditambah lagi lima tahun, jadi saya ingin bertanyakan kenapa suasana 
sedemikian. 

Bagi zon selatan pula termasuk Negeri Sarawak, dilantik satu syarikat dipanggil 
sebagai Ambang Wira Sdn. Bhd, dan mereka juga dan saya juga ingin tahu apakah kriteria 
kementerian memberikan kontrak yang agak panjang kepada syarikat tersebut. Pada masa 
yang sama satu syarikat yang dipanggil sebagai Building Lindungan untuk menguruskan 
bangunan guna sama di Pantai Timur iaitu di Terengganu dan juga Kelantan juga mereka 
mendapat satu konsesi, tempoh yang agak panjang. Jadi kalau boleh saya juga mahu tahu 
berapakah nilai kontrak setiap syarikat-syarikat konsesi tersebut.  

Akan tetapi yang malangnya Tuan Pengerusi, suasana yang sama tidak 
diaplikasikan kepada zon tengah ia ini meliputi Kuala Lumpur walaupun Butiran 122000 itu 
tidak termasuk Kuala Lumpur tetapi sudah tentunya di Putrajaya, kenapakah kaedah yang 
sama tidak digunakan oleh kementerian, bahkan sehingga hari ini kebanyakan pakej-pakej 
di Putrajaya. Saya difahamkan pengurusan setiap aspek dalam bangunan guna sama ini 
dipecah-pecahkan dengan izin, piecemeal.  



Dan saya nampak beberapa laporan yang telah diserahkan kepada beberapa. agensi kerajaan juga menyentuh perkara yang sama, jadi saya mengharapkan agar kita mengambil tindakan yang cepat terhadap perkara ini. Seterusnya saya ingin menyentuh kepada Butiran 09230 iaitu mengenai Jambatan-jambatan, pertanyaan saya di sini adalah sama ada jambatan Batang Sadong akan dibina, kalau ia akan dibina bilakah ia akan dibina, sebab mereka yang terlibat di sana, rumah-rumah yang terdapat di sana telah bertanya kepada saya bilakah ia akan dimulakan pembinaannya. Akhir sekali Tuan Pengerusi, mengenai Kelas 'F' yang dibekukan di bawah Butiran 040400, ramai kontraktor-kontraktor di bawah Kelas 'F' ini merayu sekurang-kurangnya di negeri sebelah timur sana dibukakan semula Kkelas 'F' ini. Ini kerana tidak begitu ramai mereka yang berada di sana dan memerlukan perniagaan melalui Kelas 'F' ini, saya rasa itu sahaja Tuan Pengerusi. Terima kasih kerana memberi peluang ini. Tuan Pengerusi [ Datuk Ronald Kiandee]: Yang Berhormat Bukit Gantang. 7.22 mlm. Datuk Seri Ir. Mohammad Nizar Jamaluddin [Bukit Gantang]: Terima kasih Tuan Pengerusi, saya ingin terus kepada Butiran 80000, berkenaan dengan jalan daripada simpang tol Changkat Jering ke Pekan Terong dan daripada Terong ke Pantai Remis untuk pergi ke Pelabuhan Lumut. Bilakah kementerian mahu meluruskan jalan tersebut, oleh sebab ia terlalu sesak kini digunakan oleh pengguna jalan raya menghubungi dari Pulau Pinang terus ke Pelabuhan Lumut. Butiran 08500, berkenaan dengan Keselamatan Jalan, saya juga ingin menyatakan bahawa jalan yang baru dibina oleh kementerian yang telah pun siap hampir setahun yang lepas di antara Bota Kanan melalui Titi Gantung dan juga terus ke Pekan Air Tawar, buat masa ini sepanjang jalan itu diletakkan pembahagi jalan yang menyebabkan pengguna-pengguna terpaksa mengikut peraturan melalui U-turn untuk mereka pergi ke sekolah, ke masjid ataupun ke kedai-kedai minyak, walaupun masjid tersebut berhampiran dengan rumah mereka tetapi berada di sebelah jalan sana. Jadi saya mencadangkan supaya pembahagi jalan ini dibuatkan suatu laluan yang agak munasabah supaya mereka ini boleh menggunakan laluan tanpa bergerak jauh untuk membuat u-turn untuk pergi ke masjid ataupun ke tempat-tempat berkenaan. Ketiganya, saya ingin menyentuh Butiran 12200, berkenaan dengan Bangunan Gunasama yang diperuntukkan sejumlah RM95 juta. Saya difahamkan kerajaan telah pun menandatangani perjanjian pengurusan bangunan guna sama dengan tidak kurang daripada lima syarikat konsesi yang besar. Saya mahu tahu berapa lama kah perjanjian tersebut telah ditandatangani, dan bilakah ia akan tamat dan juga nilai kontrak tersebut. Saya difahamkan di bahagian utara sahaja termasuk negeri Sabah diberikan kepada syarikat konsortium dan kita pun tidak tahu apakah kriteria kementerian gunakan untuk memilih syarikat-syarikat konsesi dan memberikan tempoh pengurusan yang agak lama, difahamkan di antara sepuluh setelah ia tamat pada tahun 2012 barangkali, kemudian dicadangkan untuk ditambah lagi lima tahun, jadi saya ingin bertanyakan kenapa suasana sedemikian. Bagi zon selatan pula termasuk Negeri Sarawak, dilantik satu syarikat dipanggil sebagai Ambang Wira Sdn. Bhd, dan mereka juga dan saya juga ingin tahu apakah kriteria kementerian memberikan kontrak yang agak panjang kepada syarikat tersebut. Pada masa yang sama satu syarikat yang dipanggil sebagai Building Lindungan untuk menguruskan bangunan guna sama di Pantai Timur iaitu di Terengganu dan juga Kelantan juga mereka mendapat satu konsesi, tempoh yang agak panjang. Jadi kalau boleh saya juga mahu tahu berapakah nilai kontrak setiap syarikat-syarikat konsesi tersebut. Akan tetapi yang malangnya Tuan Pengerusi, suasana yang sama tidak diaplikasikan kepada zon tengah ia ini meliputi Kuala Lumpur walaupun Butiran 122000 itu tidak termasuk Kuala Lumpur tetapi sudah tentunya di Putrajaya, kenapakah kaedah yang sama tidak digunakan oleh kementerian, bahkan sehingga hari ini kebanyakan pakej-pakej di Putrajaya. Saya difahamkan pengurusan setiap aspek dalam bangunan guna sama ini dipecah-pecahkan dengan izin, piecemeal.